
**SREDA, 1. 4.**

**GEO 9. B**

|  |  |
| --- | --- |
| Pozdravljeni, učenci!  Upam, da ste zdravi in da se imate lepo v krogu svoje družine.  Po šolskem koledarju se približuje **preverjanje znanja in pisno ocenjevanje**. Razmišljam, kako bi ju izvedli na daljavo in mislim, da bo šlo. Za to pa potrebujem vaš e – mail (prav od vsakega). | Odgovori ministrstva glede Kobilarne Lipica - www.finance.si |
| Od tistih, ki ste mi poslali nalogo, naslove imam. Nekateri pa naloge niste oddali. Prosim, da to storite danes. Vsa navodila v povezavi s preverjanjem znanja in ocenjevanjem vam bom poslala po e pošti. Prej sledi še utrjevanje znanja o alpskih in predalpskih pokrajinah (četrtek). Potrudite se, da boste dosegli lepe rezultate ☺. | |

**Najprej preglejte rešitve vaj 67 - 69 v DZ.**



Individualni odgovori

NAPOTKI ZA DANAŠNJE DELO

Raziskovali boste posebnosti, znamenitosti in lepote Obsredozemskih pokrajin.

Tu se nahaja veliko znamenitosti, tako naravnih, kot tudi kulturnih. Poleg Kopra, Ankarana in jame Dimnice, ki ste jih že obiskali, obiščete lahko planoto **Kras**, kobilarno **Lipica**, **Škocjanske jame**, jamo **Vilenico**, obalna mesta, med katerimi je najbolj slikovit **Piran**, **Mesečev zaliv** in še mnogo drugega. V **Strunjanskih** in **Sečoveljskih solinah** si lahko ogledate postopek tradicionalnega pridobivanja soli, v jesenskem času pa lahko pomagate pri trgatvi in obiranju oliv (oljkarstvo). V tem času je v **Strunjanu** tudi praznik kakijev. Že spomladi pa lahko obiščete **Goriška Brda**, kjer prve dozorijo češnje.

**1. Omenjene kraje poišči na zemljevidu Slovenije.**

V zvezek zapiši naslov POSEBNOSTI OBSREDOZEMSKIH POKRAJIN. Za vsako od zgoraj navedenih zanimivosti zapiši, kje se nahaja (opiši lego) in jo na kratko opiši (pomagaj si tudi z učbenikom). Na spletu lahko poiščeš fotografijo in jo prilepiš poleg. Opiši tudi solinarstvo in oljkarstvo. Seveda lahko tudi kaj dodaš.

Pomagaš si lahko tudi z ogledom posnetkov na spodnjih povezavah.

Slovenska obala iz zraka: <https://www.youtube.com/watch?v=mxOkq118Bms>

Piran: <https://www.youtube.com/watch?v=OKg_cnDlogQ>

Lipica: <https://www.youtube.com/watch?v=RaU5T2L0KRo>

Škocjanske jame: <https://www.youtube.com/watch?v=3y93Nc1Z5wE>

Sečoveljske soline: <https://www.youtube.com/watch?v=aHqi0Eq6LPQ>

Kraški pršut: <https://www.youtube.com/watch?v=h0ySa0waQlw>

2. Reši vaji 71, 72 in 73 v DZ.

|  |  |
| --- | --- |
| Danes je prvi april, dan šaljivcev.  **Nekateri ga imenujejo tudi dan norcev. A od kje pravzaprav izvira ta dan, ko je dovoljeno lagati, se šaliti in potegniti za nos tako rekoč kogarkoli?**  Pravijo, da praznik pravzaprav izvira iz davnega leta **1713**. Takrat naj bi namreč francoskega sončnega **kralja Ludvika XIV**. dvorni norec tako potegnil za nos, da je skoraj izgubil krono. V spomin na ta dogodek je kralj prvi april uradno razglasil za »dan norcev in lažnivcev«.  Si že koga potegnil za nos? | Clean Totaal 1 april grap gewaardeerd | Clean Totaal |

Do naslednjič pridno utrjujte znanje.

Lep pozdrav ☺,

učiteljica Andreja